উত্তেজনার মধ্যেই ভারতে আসছেন ট্রাম্প!
বিদ্যমান সম্পর্ক আরও সুদৃঢ় করতে মার্কিন প্রেসিডেন্ট ডোনাল্ড ট্রাম্পকে ভারত সফরে আমন্ত্রণ জানিয়েছেন নরেন্দ্র মোদি।







মোদির সেই আমন্ত্রণে ইতিবাচক সাড়াও দিয়েছে হোয়াইট হাউজ। আগামী নভেম্বরে যুক্তরাষ্ট্রে প্রেসিডেন্ট নির্বাচনের আগেই ট্রাম্প ভারত সফরের ব্যাপারে আগ্রহী বলে জানিয়েছে ভারতীয় সংবাদমাধ্যম এনডিটিভি।




তবে ঠিক কবে ট্রাম্প ভারত সফরে আসছেন সে তারিখ এখনো নির্ধারণ হয়নি।
হোয়াইট হাউসের বরাত দিয়ে এনডিটিভি আরো জানায়, অভিশংসন প্রস্তাব নিয়ে ভোটাভুটির তারিখ এখনো ঠিক হয়নি বলে ডোনাল্ড ট্রাম্পের ভারত সফরের দিনক্ষণ নির্ধারণ করা যায়নি।
তবে দেশটির প্রধানমন্ত্রী নরেন্দ্র মোদির আমন্ত্রণ হোয়াইট হাউজ থেকে ইতিবাচক সাড়া মিলেছে বলে জানিয়েছে ওয়াশিংটন পোস্ট।
ট্রাম্পের ভারত সফর নিয়ে দুই দেশের কর্মকর্তারা কাজ শুরু করেছেন।
এনডিটিভির প্রতিবেদনে আরো জানানো হয়েছে, মার্কিন কংগ্রেসে ট্রাম্পের অভিশংসন ভোটাভুটির তারিখ ঘোষিত হলেও ভারত সফর নিয়ে ভাববেন ট্রাম্প।
উল্লেখ্য, গত বছরের ২৬ জানুয়ারি ভারতের প্রজাতন্ত্র দিবসের কুচকাওয়াজে ট্রাম্প আসার কথা থাকলেও পরে ওই সফর বাতিল হয়।
মার্কিন কর্মকর্তারা সে সময় জানিয়েছিলেন, একটি রাষ্ট্রীয় জরুরি ভাষণের দিন নির্ধারিত হওয়ায় ওই সময় ভারত সফর বাতিল করেন ট্রাম্প।
এর আগে সাবেক মার্কিন প্রেসিডেন্ট বারাক ওবামা ভারতের প্রজাতন্ত দিবসের কুচকাওয়াজে এসেছিলেন।

বিদ্যমান সম্পর্ক আরও সুদৃঢ় করতে মার্কিন প্রেসিডেন্ট ডোনাল্ড ট্রাম্পকে ভারত সফরে আমন্ত্রণ জানিয়েছেন নরেন্দ্র মোদি।